# Casa-fàbrica Maleras-Almirall

La casa-fàbrica Maleras-Almirall era un edifici situat a la Rambla de les Canaletes de Barcelona, actualment desaparegut.

## Història

El 1777, el fabricant d’indianes Francesc Maleras va adquirir en subhasta pública als marmessors del mestre de cases Josep Pujol una finca als carrers dels Tallers i de les Canaletes (actual Rambla) amb un gran pati a l’interior d'illa, i tot seguit va emprendre les obres per a convertir-la en una casa-fàbrica. El 1782, Maleras, que ara hi fabricava mocadors, va demanar permís per a posar-hi estenedors, i novament el 1786 per a obrir-hi una porta.
El 1810, ell i el seu fill Francesc Maleras i Regull (o Ragull) van vendre per 1.500 lliures el pati amb la «quadra» (però no la casa dels carrer dels Tallers) a l'adroguer i terratinent Josep Almirall, propietari de la finca contigua del carrer de les Canaletes. El 1817, la fàbrica era llogada al fabricant de teixits de Manlleu Miquel Vilaregut i Padrós, que el 1827 obtingué la medalla de bronze a l'Exposició de Madrid pels seus teixits de cotó, i novament el 1831 pels seus teixits de cotó i lli. El 1830, es va traslladar al carrer del Carme.
El 1826, Josep Almirall i Alier, fill de l'anterior, va presentar el projecte del mestre de cases Pere Rovira per a remuntar-hi un segon pis. El 1829, va demanar permís per a construir la canonada de subministrament d’aigua de la mina de Montcada, i novament el 1831 per a fer reparacions a la façana. Finalment, el 1850, va establir la finca en emfiteusi a l'agent de negocis Pere Molins i Huguet a cens de 495 lliures anuals i una entrada de 2.300, i també li va vendre les dues plomes d'aigua per 700 lliures. Aquest la va fer enderrocar per a construir-hi dos edificis d'habitatges.

## Referències

* ↑ AHPB, notari Josep Serch i de Boquet, manual 1.035/27, f. 75-83, 20-03-1777.
* ↑ «Francesc Maleras. Fabricante d'indianes. Canaletes (Rambla) i Tallers. Aixecar la façana, posar bastides i balcons». C.XIV Obreria C-13/1777-56. AHCB, 19-04-1777.
* ↑ «Francisco Maleras. Fabricant de mocadors. Tallers 65. Casa i fàbrica. Posar estenedors». C.XIV Obreria C-30/1782-165. AHCB, 05-12-1782.
* ↑ «Fransisco Maleras. Fabricant. Tallers. Casa. Obrir una porta». AHCB, 08-03-1786.
* ↑ AHPB, notari Josep Guerau Sayrols, manual 1.114/35, f. 236-239, 03-09-1810.
* ↑ Diario de Barcelona, 12-06-1817, p. 1042.
* ↑ Diario de Barcelona, 07-04-1828, p. 789.
* ↑ Diario de Barcelona, 02-12-1832, p. 2695.
* ↑ Solà i Montserrat, 2001, p. 30.
* ↑ Diario de avisos de Madrid, 01-07-1830, p. 978.
* ↑ «Josep Almirall Alier. Pujada de Canaletes 7 (Rambla). Casa. Edificar un pis amb balcons i obrir una finestra. Planta baixa més dos pisos». C.XIV Obreria C-126/1826-035. AHCB, 24-02-1826.
* ↑ «Josep Almirall i Alier. Adroguer. Canaletes, 7. Construir la canonada per rebre l'aigua de la mina de Montcada del dipòsit de la font de Canaletes». C.XIV Obreria C-104. AHCB, 07-10-1829.
* ↑ «Josep Almirall i Alier. Adroguer. Baixada de Canaletes, 7. Arranjar una part de la paret de la façana». C.XIV Obreria C-108. AHCB, 27-04-1831.
* ↑ AHPB, notari Lluís Gonzaga Pallós, manual 1.327/1, f. 1-4v, 08-02-1850.
* ↑ AHPB, notari Lluís Gonzaga Pallós, manual 1.327/1, f. 4v-5v, 08-02-1850.

## Vegeu també

* Casa Josep Almirall
* Valentí Almirall i Llozer
* Castell del Papiol

## Bibliografia

* Solà i Montserrat, Roser. Joan Vilaregut i Albafull, industrial i progressista, Barcelona 1800-1854. Publicacions de l'Abadia de Montserrat, Biblioteca Serra d'Or, 2001. ISBN 8484153150.